Αλεσάντρο Νέστα

Ο Αλεσάντρο Νέστα (ιταλ.: Alessandro Nesta, γεννήθηκε 19 Μαρτίου 1976) είναι Ιταλός πρώην ποδοσφαιριστής. Αναδείχθηκε σε έναν από τους καλύτερους αμυντικούς της εποχής του. Σήμερα είναι προπονητής σε ομάδα της Νορθ Αμέρικαν Σόκερ Λιγκ.

 Καριέρα 
 Σε συλλόγους 
Ο Νέστα γεννήθηκε στις 19 Μαρτίου 1976 στη Ρώμη. Πήγε στις ακαδημίες της Λάτσιο το 1985 και ως το 1993 αγωνιζόταν εκεί μέχρι που συμπεριλαμβανόταν στο ρόστερ της επαγγελματικής ομάδας. Αγωνίστηκε στην πρώτη ομάδα για 9 χρόνια. Το 1997 έγινε ο αρχηγός της ομάδας και ένα χρόνο αργότερα βοήθησε την ομάδα της Ρώμης να κατακτήσει το Κύπελλο Ιταλίας με το νικητήριο γκολ του. Ακολούθησαν ένα Κύπελλο Κυπελλούχων, ένα Σούπερ Καπ και τη σεζόν 1999-2000 ένα Πρωτάθλημα Ιταλίας και ένα κύπελλο. Σκόραρε 3 γκολ σε 261 παιχνίδια.

Λίγο πριν από την έναρξη της σεζόν 2002-2003, η κακή οικονομική κατάσταση της Λάτσιο ανάγκασε να πουλήσει τον Νέστα και άλλους ακριβοπληρωμένους ποδοσφαιριστές της. Ο Νέστα πήρε μεταγραφή στη ΑΚ Μίλαν έναντι 31 εκατομμυρίων ευρώ. Η πρώτη σεζόν μαζί με τους Ροσονέρι ήταν πολύ επιτυχημένη καθώς κατέκτησε το Τσάμπιονς Λιγκ 2002-03, το Πρωτάθλημα Ιταλίας, το Κύπελλο Ιταλίας και το Σούπερ Καπ Ιταλίας. Παρέμεινε βασικό στέλεχος της ομάδας διακρινομενος ιδιαίτερα την προσεχή εξαετία. Τη σεζόν 2008-2009 ο Νέστα τραυματίζεται σοβαρά και χάνει όλη τη σεζόν και υπήρχαν ανησυχίες για το αν θα επιστρέψει στην ενεργό δράση. Ανάρρωσε και αγωνίστηκε για πρώτη φορά μετά τον τραυματισμό του σαν αλλαγή στο 77ο λεπτό της αναμέτρησης με αντίπαλο τη Φιορεντίνα στις 31 Μαΐου 2009. Το 2011 υπήρχαν φήμες για την επικείμενη αποχώρησή του από το ποδόσφαιρο, αλλά διέψευσε αυτές τις φήμες όταν είπε ότι θα επεκτείνει το συμβόλαιό του μέχρι το καλοκαίρι του 2012.

Στις 5 Ιουλίου 2012 ο Νέστα πήγε στην καναδική Ίμπακτ Μοντρεάλ. Έκανε το ντεμπούτο του στο φιλικό ματς με την Ολιμπίκ Λυών.

 Εθνική ομάδα 

Ο Νέστα έκανε το ντεμπούτο του με την Εθνική Ιταλίας το 1996. Έχει κατακτήσει ένα Παγκόσμιο Κύπελλο και ήταν φιναλίστ στο Ευρωπαϊκό Πρωτάθλημα Ποδοσφαίρου 2000. Αποχώρησε από την εθνική το 2006.

 Παραπομπές 

 Εξωτερικοί σύνδεσμοι 


 Ο Νέστα στην επίσημη ιστοσελίδα στην Ιμπακτ Μοντρεάλ.

Κατηγορία:Ιταλοί ποδοσφαιριστές
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΑΚ Μίλαν
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Τσεναϊγίν ΦΚ
Κατηγορία:Ποδοσφαιριστές Μόντρεαλ Ίμπακτ
Κατηγορία:FIFA 100
Κατηγορία:Ποδοσφαιριστές Σούπερ Λιγκ Ινδίας
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ιταλοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ινδία
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ιππότες του Τάγματος της Αξίας της Ιταλικής Δημοκρατίας